
«ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»
 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ
       
	         1. Հայաստանի Հանրապետության տարածքային կառավարման և ենթակառուցվածքների նախարարություն
	09․09․2026թ.

	
	N -ԴԽ//34122-2026

	    Առաջարկություներ և դիտողություններ չունենք։
	Ընդունվել  է

	        2. Հայաստանի Հանրապետության արդարադատոության նախարարություն
	11․09․2026թ․

	
	N 27․4/48028-2026

	«Անշարժ գույք հետ վերցնելու և ամրացնելու մասին» կառավարության որոշման նախագծի վերաբերյալ այսուհետ՝ Նախագիծ հայտնում ենք հետևյալը․

1․ Նախագծի 1-ին կետով նախատեսվում է Հայաստանի Հանրապետության սեփականությունը հանդիսացող՝ Տավուշի մարզի Դիլիջան համայնքի վարչական սահմաններում գտնվող, հատուկ պահպանվող տարածքների նպատակային նշանակության, բնապահպանական գործառնական նշանակության հողամասերը հետ վերցնել Հայաստանի Հանրապետության շրջակա միջավայրի նախարարության «Դիլիջան» ազգային պարկ» պետական ոչ առևտրային կազմակերպությունից և ամրացնել Հայաստանի Հանրապետության պետական եկամուտների կոմիտեին։
ՀՀ հողային օրենսգրքի 19-րդ հոդվածի 1-ին մասի համաձայն՝ հատուկ պահպանվող տարածքների հողեր են համարվում այն հողամասերը, որոնց համար սահմանված է հատուկ իրավական ռեժիմ, իսկ նույն հոդվածի 4-րդ մասի համաձայն՝ հատուկ պահպանվող տարածքների հողերի սահմանման կարգն ու օգտագործման նկատմամբ սահմանափակումները, ինչպես նաև իրավական ռեժիմը սահմանվում են օրենքով։ Նույն հոդվածի 5-րդ մասի համաձայն՝ հատուկ պահպանվող տարածքների հողերի վրա դրանց գործառնական նշանակությանը և սահմանված իրավական ռեժիմին հակասող ցանկացած գործունեություն արգելվում է։
Միաժամանակ, «Բնության հատուկ պահպանվող տարածքների մասին» օրենքի 5-րդ հոդվածի 2-րդ մասի համաձայն՝ բնության հատուկ պահպանվող տարածքների հողերը ՀՀ հողային օրենսգրքով նախատեսված հատուկ պահպանվող տարածքների նպատակային նշանակության բնապահպանական գործառնական նշանակության հողերն են, իսկ նույն հոդվածի 3-րդ մասի համաձայն՝ նման հողի օգտագործողը պարտավոր է պահպանել օրենքով, տվյալ բնության հատուկ պահպանվող տարածքի կանոնադրությամբ և զարգացման (կառավարման) պլանով սահմանված պահպանության և օգտագործման ռեժիմների պահանջները։
Հետևաբար, անհրաժեշտ է Նախագծի հիմնավորման մեջ հստակ ներկայացնել տվյալ հողամասերի՝ «Դիլիջան» ազգային պարկի տարածքում ունեցած իրավական կարգավիճակը, դրանց տարածքագործառնական գոտին, տվյալ գոտու նկատմամբ գործող օգտագործման և պահպանության ռեժիմը, ինչպես նաև հիմնավորել, որ Հայաստանի Հանրապետության պետական եկամուտների կոմիտեին տվյալ հողամասերի ամրացումը և դրանց կողմից նախատեսվող օգտագործումը չեն հակասում նշված հատուկ ռեժիմին։ 
Միաժամանակ, անհրաժեշտ է հիմնավորել «Դիլիջան» ազգային պարկ» ՊՈԱԿ-ից նշված հողամասերը հետ վերցնելու իրավաչափությունը՝ հաշվի առնելով ազգային պարկի տարածքի, սահմանների և հատուկ պահպանության ռեժիմի նկատմամբ ՀՀ կառավարության 2002 թվականի մայիսի 11-ի N 920-Ն որոշմամբ հաստատված «Դիլիջան» ազգային պարկի կանոնադրության սահմանված պահանջները։
Ուստի անհրաժեշտ է նաև Նախագծի հիմնավորումը լրացնել նշված տեղեկություններով և հստակեցնել, որ հողամասերի նկատմամբ իրավունքի փոփոխությունը չի հակասում «Դիլիջան» ազգային պարկի կանոնադրությամբ սահմանված տարածագործառնական գոտիների ռեժիմներին։

2․ Նախագծով նախատեսվում է «Դիլիջան» ազգային պարկ» ՊՈԱԿ-ից առանձնացնել և Հայաստանի Հանրապետության պետական եկամուտների կոմիտեին ամրացնել ազգային պարկի կազմում գտնվող հողամասերի որոշակի մասեր։
Այս կապակցությամբ անհրաժեշտ է պարզել՝ նախատեսվող գործողության հետևանքով տվյալ հողամասերը շարունակելո՞ւ են ընդգրկված մնալ «Դիլիջան» ազգային պարկի տարածքում, թե՞ փաստացի դուրս են բերվելու ազգային պարկի տարածքից կամ փոխվելու է դրանց նկատմամբ հատուկ պահպանության ռեժիմը։
Մասնավորապես՝ հարկ է նկատի ունենալ, որ ըստ ՀՀ կառավարության 2017 թվականի փետրվարի 23-ի N 190-Ն որոշման Հավելված 1-ի 3-րդ կետի՝ «Դիլիջան» ազգային պարկի և «Դիլիջան» ազգային պարկ» պետական ոչ առևտրային կազմակերպության (այսուհետ` ՊՈԱԿ) կանոնադրությունները հաստատվել են Հայաստանի Հանրապետության կառավարության 2002 թվականի մայիսի 11-ի N 920-Ն որոշմամբ, որում սակայն որևէ փոփոխություն չի իրականացվում։
Հարցը կարևոր է, քանի որ ՀՀ կառավարության 2002 թվականի մայիսի 11-ի N 920-Ն որոշմամբ հաստատված «Դիլիջան» ազգային պարկի կանոնադրության 2-րդ կետի «ա» ենթակետի համաձայն՝ «Դիլիջան» ազգային պարկ» պետական ոչ առևտրային կազմակերպության գործունեության առարկան և նպատակը «Դիլիջան» ազգային պարկի տարածքի բնական էկոհամակարգերի, լանդշաֆտային և կենսաբանական բազմազանության, բնության ժառանգության գիտական ուսումնասիրության, պաշտպանության, վերականգնման, վերարտադրության, հաշվառման, գույքագրման, դիտանցի, ինչպես նաև պարկի բնական պաշարների կայուն օգտագործման ապահովումն է, իսկ Նախագծին կից ներկայացված հիմնավորումներից պարզ չի դառնում, թե արդյո՞ք
Հայաստանի Հանրապետության պետական եկամուտների կոմիտեն կարողանալու է ապահովել նշված գործառույթների պատշաճ իրականացումը։
Միաժամանակ հարկ է նկատի ունենալ, որ եթե Նախագծով նախատեսվող հողամասերի առանձնացումը հանգեցնում է ազգային պարկի տարածքի սահմանների կրճատման, հատուկ պահպանության ռեժիմի տարածական փոփոխության կամ օրենքով նախատեսված այլ նման հետևանքի, ապա անհրաժեշտ է պարզաբանել, թե արդյոք համապատասխան փոփոխությունը կարող իրականացվել միայն պետական գույքի մեկ պետական կազմակերպությունից հետ վերցնելու և մեկ այլ պետական մարմնի ամրացնելու վերաբերյալ որոշմամբ, թե ոչ։

3․ Նախագծի 1-ին կետում նշված հողամասերը նկարագրված են որպես գործող կադաստրային ծածկագրերով հողամասերից «առանձնացվող» որոշակի մակերեսով հատվածներ։
Այսինքն՝ Նախագծի ընդունման պահին նշված մակերեսներով հողամասերը, ըստ Նախագծի ձևակերպման, դեռևս առանձին կադաստրային օբյեկտներ չեն։
Միաժամանակ Նախագծի 2-րդ կետով նախատեսվում է որոշումն ուժի մեջ մտնելուց հետո 15-օրյա ժամկետում ապահովել այդ հողամասերի նկատմամբ գույքային իրավունքների պետական գրանցումը։
Հաշվի առնելով հողամասի՝ որպես պետական գրանցման ենթակա անշարժ գույքի օբյեկտի նույնականացման անհրաժեշտությունը՝ անհրաժեշտ է նախապես ապահովել առանձնացվող հողամասերի սահմանների, մակերեսների և հատակագծերի պատշաճ որոշակիությունը և, անհրաժեշտության դեպքում, դրանց՝ որպես ինքնուրույն կադաստրային օբյեկտների ձևավորումը։
Հակառակ դեպքում կարող է առաջանալ որոշման կատարման և պետական գրանցման փուլում այն հարցը, թե կոնկրետ որ անշարժ գույքի նկատմամբ է Կոմիտեի իրավունքը ենթակա գրանցման։
Առաջարկվում է Նախագծով սահմանել հողամասերի առանձնացման և կադաստրային ձևավորման իրավական հաջորդականությունը և Նախագծին կից ներկայացնել առանձնացվող հողամասերի սահմանները և նույնականացման համար անհրաժեշտ համապատասխան փաստաթղթերը։
	




Ընդունվել է։ Հիմնավորման մեջ կատարվել են համապատասխան փոփոխությունները։
















































Ընդունվել է։
 Կատարվել են համապատասխան փոփոխությունները











































Ընդունվել է։
 Կատարվել են համապատասխան փոփոխություններ։






	  3. Հայաստանի Հանրապետության ֆինանսների նախարարություն
	10․09․2026թ.

	
	N 01/9-2/24159-2026

	Նախարարությունը առարկություններ չունի։
	Ընդունվել է

	    4. Հայաստանի Հանրապետության շրջակա միջավայրի նախարարություն
	10․09․2026

	
	N 1/16․10/8227

	Շրջակա միջավայրի նախարարությունը «Անշարժ գույք հետ վերցնելու և ամրացնելու մասին» Կառավարության որոշման նախագծի վերաբերյալ առարկություններ չունի, պայմանով, որ հաշվի կառնվեն «Բնության հատուկ պահպանվող տարածքների մասին» օրենքով սահմանված պահանջները։
Մասնավորապես՝ անհրաժեշտ է ապահովել «Բնության հատուկ պահպանվող տարածքների մասին» օրենքի 4-րդ հոդվածի 6-րդ և 7-րդ մասերով սահմանված պահանջների կատարումը, այդ թվում՝ սահմանների փոփոխության պատշաճ գիտական և բնապահպանական հիմնավորումը, հանրային քննարկումը, զարգացման (կառավարման) պլանի հաշվառումը և լիազորված մարմնի եզրակացության առկայությունը։
Վերոնշյալի համատեքստում՝ ազգային պարկի տարածքի կրճատման դեպքում նպատակահարմար եմ համարում քննարկել դուրս բերվող տարածքներին առնվազն համարժեք մակերեսով և համարժեք կամ առավել բարձր բնապահպանական արժեք ունեցող պետական կամ համայնքային սեփականություն հանդիսացող այլ տարածքներ «Դիլիջան» ազգային պարկի կազմում ներառելու հնարավորությունը՝ ազգային պարկի ընդհանուր տարածքի և պահպանման արժեքի զուտ նվազումը և օրենքով սահմանված պահանջների կատարումը բացառելու նպատակով։
Առաջարկում եմ նաև Կառավարության որոշման նախագծում ներառել արդեն իսկ կատարված չափագրված տարածքները որպես հավելված։

	Ընդունվել է։ 
Կատարվել են համապատասխան փոփոխություններ:


	   5. Հայաստանի Հանրապետության կադաստրի կոմիտեի 
	08․09․2026թ․

	
	N ՍԹ/19212-2026

	Անշարժ գույքի էլեկտրոնային տեղեկատվական շտեմարանի տվյալների համաձայն` ՀՀ, Տավուշի մարզ, համայնք Դիլիջան, քաղաք Դիլիջան, տեղամաս 1 քառ. 1, 4, 5, 7 անտառամասեր հասցեում գտնվող 11-003-0674-0008 կադաստրային ծածկագրով, հատուկ պահպանվող տարածքների նպատակային նշանակության, բնապահպանական գործառնական նշանակության, 22.535 հա մակերեսով հողամասի նկատմամբ գրանցված է Հայաստանի Հանրապետության՝ ի դեմս ««Դիլիջան» ազգային պարկ» ՊՈԱԿ-ի սեփականության իրավունքը (անշարժ գույքի նկատմամբ իրավունքների պետական գրանցման N 19042012-11-0015 վկայական):
Հաշվի առնելով վերոգրյալը՝ առաջարկում ենք Նախագծի 1-ին կետի 1-ին ենթակետում «22.4882» թիվը փոխարինել «22.535» թվով:

Միաժամանակ հաշվի առնելով Նախագծի փաթեթում ներկայացված, որակավորում ունեցող անձի կողմից կազմված քննարկվող առանձնացվող հողամասերի հատակագծերը՝ առաջարկում ենք Նախագծի 1-ին կետի 1-ին, 2-րդ և 
3-րդ ենթակետերում լրացնել դրանց մակերեսների չափերը՝ համապատասխանաբար «4.40307 հեկտար», «2.41293 հեկտար» և «0.14355 հեկտար»:

	Ընդունվել է։ 
Նախագծում կատարվել են համապատասխան փոփոխությունները

	   6. Հայաստանի Հանրապետության կադաստրի կոմիտեի
	10․09․2026թ

	
	N ՍԹ/19454-2026

	Առաջարկում ենք Նախագծին որպես դրա անբաժանելի մաս կազմող հավելված կցել նաև առանձնացվող և ՀՀ պետական եկամուտների կոմիտեին ամրացվող հողամասերի հատակագծերը։
	Ընդունվել է։ Հատակագծերը կցվել են որպես հավելված։ 

